钦定古今图书集成/理学汇编/学行典/第190卷 > 长寿〈弟永寿 福寿 忙古海牙〉
## 钦定古今图书集成/理学汇编/学行典/第190卷 > 长寿〈弟永寿 福寿 忙古海牙〉

按《元史孝友传》：长寿父帖住，官平章政事，生五子，长
山寿，早世，次即长寿，次永寿。福寿忙古海牙。元统闲，
帖住殁，长寿哀毁尽礼。服阕，当荫叙，与弟罗拜母前
曰：“吾父廉贫，诸弟未有所立，愿以职让永寿，永寿让
福寿，福寿曰：‘二兄能让，福寿独不能耶？以让忙古海
牙’。”母从之。忙古海牙遂告荫，为大禧宗禋院神御殿
侍礼佐郎，阶奉议大夫。兄弟奉母尤笃，邦闾美之。